**Partija komunističke obnove** (ital. *Partito della Rifondazione Comunista*,PRC-**PRK**), poznatija kao **Komunistička obnova** (ital. *Rifondazione Comunista*) ili samo **Obnova**, politička je stranka italijanske levice osnovana 1991. godine. Obnova se afirmiše kao ideološki naslednik Italijanske komunističke partije.

Sa raspadom velikih tradicionalnih stranaka, Italija počinje novu fazu tzv. *Druge italijanske republike*.

Vrednosti komunizma su sada u krizi, naročito posle pada Berlinskog zida i zalaskom sovjetskog modela. Zato linija Komunističke obnove otkriva, takođe, prekretnicu ka novim idealima Evrokomunizma i njegovog ideatora i bivšeg lidera KP Italije Enrika Berlingvera.

Fausto Bertinoti sekretar PRK-a u periodu 1994-2006.

Istorija
--------

### Prve godine

1991. godine "*Proleterska Demokratija*" pripaja se PRK-u i omogućava širenje partije kao i relevantan izborni uspjeh na opštim izborima 1992 kada PRK dobija 6,05% glasova osvajajući 35 poslanika i 20 senatora.

### Izborni događaji 1990-ih

Na izborima 1994 PRK ulazi u centro-levičarsku koaliciju "*Naprednjaci*", koji su se kandidovali kao moguća alternativa centro-desničarskoj koaliciji koju vodi Silvio Berluskoni.

Međutim "*Naprednjaci*" gube izbore i Berluskoni postaje premijer i formira novu vladu, koja će ipak zbog nepoverenja Severne lige pasti nekoliko meseci posle. Novi izbori su održani 1996.

PRK se ne priključuje novoj centro-levičarskoj koaliciji *L'Ulivo* i pristupa autonomno.Romano Prodi lider *Ulivo*-a pobeđuje izbore i postaje novi predsednik savjeta ministara.

PRK odbija podršku novoj vladi i radi toga deo poslanika će odlučiti izlazak iz Obnove i formiraće *Pokret unitarnih komunista*.

Godinu dana kasnije Prodijeva vlada će pasti radi toga što PRK nije dala podršku ali još jedan deo poslanika izlazi iz Obnove radi neslanja sa sekretarom **Faustom Bertinotijem** i formira **Partiju italijanskih komunista** (*Partito dei Comunisti Italiani*).

Povodom izbora 2001 PRK pravi novi dogovor i omogućava svojim kandidatima pristup koaliciji *L'Ulivo*.

### Izbori 2006

Na izborima 2006 PRK ulazi u novoosnovanu centro-levičarsku koaliciju *L'Unione* i osvaja 5,8% glasova u Predstavničkom domu i 41 poslanika 7,4% glasova u Senatu i 27 senatora. Fausto Bertinoti izabran je za predsednika Predstavničkog doma.

### Izbori 2008

2008 pada druga Prodijeva vlada i PRK se pridružuje socijal-komunističkoj koaliciji "Duga Levice" zajedno sa *Partijom italijanskih komunista*,*Zelenim Italije* i *Demokratskom levicom* uoči izbora 2008.

Međutim rezultat je katastrofalan nova koalicija osvaja jedva 3,1% i nijedno mesto u Parlamentu.

Nakon toga partija ulazi u krizu i jedan od glavnih lidera Niki Vendola će 2009 napustit PRK i formirat novu stranku pod imenom *Levica Ekologija Sloboda*.

Paolo Ferero (prvi desno) novi sekretar PRK-a od 2008 sa drugim liderima koalicije "Federacija levice" 2009. godine u Rimu.
### Evropski izbori 2009

Posle poraza Obnova nastavlja pakt sa Partijom italijanskih komunista i formira novu izbornu listu: "*Komunistička antikapitalistička lista*" ipak ne uspeva da pređe cenzus od 4% i osvaja 3,38% i nijednog evroposlanika.

Nakon evropskih izbora 18. jula 2009 PRK je ušla unutar koalicije "**Federacija levice**".

Izvori
------

1. ↑  Rifondazione riparte

***Partija komunističke obnove*** na Wikimedijinoj ostavi